Document ID: 31997R1007

Komisijas Regula (EK) Nr. 1007/97
(1997. gada 4. jūnijs),
ar ko groza Regulu (EK) Nr. 1429/95 par augļu un dārzeņu pārstrādes produktu eksporta kompensāciju noteikumu īstenošanu
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1996. gada 28. oktobra Regulu (EK) Nr. 2201/96 par augļu un dārzeņu pārstrādes produktu tirgus kopīgo organizāciju [1], un jo īpaši tās 16. panta 8. punktu,
tā kā Komisijas Regulā (EK) Nr. 1429/95 [2], kas grozīta ar Regulu (EK) Nr. 341/96 [3], paredzēti augļu un dārzeņu pārstrādes produktu eksporta kompensāciju, izņemot to, kas piešķirtas par pievienoto cukuru, īstenošanas noteikumi;
tā kā, ievērojot pasākumu piemērošanas gaitā gūto pieredzi, būtu jāveic vairākas izmaiņas;
tā kā tajā pašā laikā vienveidības labad daži pasākumu aspekti būtu jāpievieno augļu un dārzeņu eksporta kompensāciju pasākumiem, ko reglamentē Komisijas Regula (EK) Nr. 2190/96 [4], kurā jaunākie grozījumi izdarīti ar Regulu (EK) Nr. 610/97 [5];
tā kā būtu jāizstrādā noteikumi, lai licenču pieprasījumos un licencēs eksporta kompensācijām iekļautu vairākus lauksaimniecības produktu nomenklatūras kodus ar nosacījumu, ka šie kodi atbilst tās pašas kategorijas produktiem;
tā kā licenču izsniegšanas pasākumos būtu jāņem vērā arī daudzumi, par kuriem licences jau ir sagatavotas izsniegšanai, tas ir, licences, attiecībā uz kurām Komisija nav veikusi īpašus pasākumus un kuras izsniegs piektajā darbdienā pēc pieprasījuma iesniegšanas dienas;
tā kā, lai izvairītos no 49. panta dublēšanas Komisijas 1987. gada 27. novembra Regulā (EEK) Nr. 3665/87, ar ko paredz kopējus sīki izstrādātus noteikumus lauksaimniecības produktu eksporta kompensāciju sistēmas piemērošanai [6], kurā jaunākie grozījumi izdarīti ar Regulu (EK) Nr. 815/97 [7], būtu jāpārtrauc informācijas sniegšana par daudzumiem, kam kompensācijas ir piešķirtas bez licences, ievērojot Regulas (EEK) Nr. 3665/87 2.a panta pirmo daļu;
tā kā licenču izsniegšanas datuma skaidrojums būtu jāprecizē, norādot uz Komisijas Regulu Nr. 3719/88, ar ko paredz kopējus sīki izstrādātus noteikumus par to, kā piemērot importa un eksporta licenču un iepriekš noteiktas kompensācijas sertifikātu sistēmu attiecībā uz lauksaimniecības produktiem [8], un kurā jaunākie grozījumi izdarīti ar Regulu (EK) Nr. 495/97 [9];
tā kā, ja licences pieprasījums ir atsaukts pēc tam, kad licence ir izdota, būtu jāizstrādā noteikumi licences anulēšanai;
tā kā caurskatāmības un elastīguma labad būtu jāizbeidz automātiskā neizmantoto daudzumu pārnešana no viena termiņa uz nākošo;
tā kā, ja diena, kad paredzēts informēt Komisiju, ir valsts svētki, būtu jāizstrādā noteikums, ka tā ir jāpārceļ uz iepriekšējo darbdienu;
tā kā šajā regulā paredzētie pasākumi ir saskaņā ar Augļu un dārzeņu pārstrādes produktu pārvaldības komitejas atzinumu,
IR PIEŅĒMUSI ŠO REGULU.
1. pants
Ar šo Regulu (EK) Nr. 1429/95 groza šādi:
1. Regulas 3. panta 2. punkta otro daļu aizstāj šādi:
"Tomēr licenču pieprasījumos un licencēs vienlaikus var būt vairāk par vienu kodu, ja šie kodi ir tās pašas produktu kategorijas kodi un kompensācijas likme ir tāda pati."
2. Regulas 4. pantu groza šādi:
a) šā panta 1. punkta pirmajā ievilkumā vārdus "atskaitot daudzumu, attiecībā uz kuru pašreizējā izsniegšanas termiņā ir izsniegtas licences ar iepriekš noteiktu kompensāciju" aizstāj ar "atskaitot daudzumu, attiecībā uz kuru pašreizējā izsniegšanas termiņā ir izsniegtas vai sagatavotas izsniegšanai licences ar iepriekš noteiktu kompensāciju";
b) svītro 1. punkta otro un trešo ievilkumu;
c) 3. punktā vārdus "to izsniegšanas dienas" aizstāj ar "to izsniegšanas dienas Regulas (EEK) Nr. 3719/88 21. panta 2. punkta nozīmē";
d) panta 4. punktam pievieno šādu daļu:
"Ja licence ir izdota pirms pieprasījuma atsaukšanas, vienlaicīgi ar paziņojumu par licences pieprasījuma atsaukšanu tā ir jāatdod anulēšanai 2. pantā minētajai atbildīgajai aģentūrai".
3. Svītro 5. pantu.
4. Regulas 6. pantu groza šādi:
a) svītro pirmās daļas otro ievilkumu;
b) pievieno šādu punktu:
"Ja paziņojumam noteiktā diena ir valsts svētki, attiecīgā dalībvalsts sniedz paziņojumu Komisijai pirmssvētku darbadienā".
5. Pielikumu aizstāj ar šīs regulas pielikumu.
2. pants
Šī regula stājas spēkā septītajā dienā pēc tās publicēšanas Eiropas Kopienu Oficiālajā Vēstnesī.
To piemēro licencēm, kas pieprasītas no 1997. gada 24. jūnija.
Šī regula uzliek saistības kopumā un ir tieši piemērojama visās dalībvalstīs.
Briselē, 1997. gada 4. jūnijā

Labels: 3
17